open-index/open-wikipedia-markdown huggingface dataset:
Սիցիլիական ժամերգություն (օպերա)

**Սիցիլիական ժամերգություն** (), իտալացի երգահան Ջուզեպպե Վերդիի օպերա 5 գործողությամբ։ Վերդին գրել է այս ստեղծագործությունը ֆրանսիական «Գրանդ–Օպերա» թատրոնի համար՝ թատրոնի տնօրինության պատվերով։ Ֆրանսերեն լիբրետտոն Շարլ Դյուվերիի և Էժեն Սկրիբի ըստ վերջինիս «Դուքս Ալբա» պիեսի։ Առաջին անգամ ներկայացվել է Փարիզի «Գրանդ–Օպերա» թատրոնում 1855 թ. հունիսի 13-ին։
## Ստեղծման պատմություն
1852 թվականին Վերդին Փարիզի օպերային պալատից առաջարկություն ստացավ օպերա գրել ժամանակի նշանավոր ֆրանսիացի դրամատուրգ Էժեն Սկրիբի (1791–1861) լիբրետոյի հիման վրա։ Կոմպոզիտորը համաձայնեց՝ դեռևս չգիտակցելով ապագա օպերայի սյուժեն։ 1854 թվականի հունվարին «Սիցիլիական ժամերգություն» լիբրետտոն պատրաստ էր։
Սյուժեն հիմնված էր իտալացի ժողովրդի անցյալ դարի հերոսական դրվագներից մեկի վրա՝ ապստամբություն, որը պատմության մեջ հայտնի է որպես Սիցիլիական վեսպեր, որը 1282-ի մարտի 30-ին տապալել է Ֆրանսիայի Լուի VIII արքայի որդու՝ Կարլ Անժույի ստրկատիրությունը։ Վերդիին գրավում էր հայրենասիրական սյուժեի վրա օպերա ստեղծելու հնարավորությունը։ Այս նորաձև լիբրետիստի դրամատուրգիան խորթ էր Վերդիին։

## Գործող անձինք

Կատեգորիա:1855 բեմադրվածներ
Կատեգորիա:Ֆրանսերեն օպերաներ
Կոմս Օրի

**Կոմս Օրի** (), իտալացի երգահան Ջոակինո Ռոսսինիի կոմիկական օպերա երկու գործողությամբ։ Ֆրանսերեն լիբրետտոն Էժեն Սկրիբի և Դելետր–Պուասոնի։

Օպերայի առաջին ներկայացումը կայացել է 1828 թ. օգոստոսի 20-ին Փարիզի Թագավորական երաժշտական ակադեմիայի բեմում։

Ըստ մի շարք ուսումնասիրողների «Կոմս Օրին» Ռոսսինիի լավագույն ստեղծագործություններից մեկն է։ Մասնավորապես, առանձնացվում է մեղեդային հարստությունը, սրամտությունը, երաժշտության նրբանկատությունը և նրբագեղությունը։

## Ծանոթագրություններ

Կատեգորիա:1828 բեմադրվածներ
Կատեգորիա:Ֆրանսերեն օպերաներ
Ինոկենտի Սմոկտունովսկի

**Ինոկենտի Սմոկտունովսկի** (, իսկական ազգանունը՝ **Սմոկտունովիչ**, ), թատրոնի և կինոյի ռուս դերասան, ԽՍՀՄ ժողովրդական արտիստ (1974 թ.), Սոցիալիստական աշխատանքի հերոս (1990 թ.), Լենինյան մրցանակի դափնեկիր (1965 թ.), 1941-1945 թվականների Հայրենական Մեծ պատերազմի մասնակից։

Սմոկտունովսկու կերտած կերպարները՝ կնյազ Միշկինը Դրամատիկական մեծ թատրոնում, ցար Ֆյոդոր Իոանովիչը՝ Դրամատիկական փոքր թատրոնում, չեխովյան Իվանովն ու Պորֆիրի Գոլովյովը ՄԽԱՏ-ում, ընդգրկվել են ռուսական թատերական մշակույթի «ոսկե ֆոնդում»։

Սմոկտունովսկուն կոչել են խորհրդային կինեմատոգրաֆիայի առաջին ինտելեկտուալ դերասան. նկարահանվել է ավելի քան 100 ֆիլմերում։ Իր լավագույն դերերը նա խաղացել է «Զինվորներ», «Մի տարվա ինը օրերը», «Համլետ», «Չայկովսկի», «Կանացի դերձակը» ֆիլմերում և Էլդար Ռյազանովի «Զգուշացիր ավտոմեքենայից» լիրիկական կատակերգությունում։

## Կենսագրություն
Ինոկենտի Սմոկտունովսկին ծնվել է Տոմսկի շրջանի Տատյանովկա գյուղում այժմ՝ Տոմսկի մարզի Շեգարսկի շրջանում, եղել է Միխայիլ Պետրովիչ Սմոկտունովիչի (1899-1942 թթ.) և Աննա Ակիմովնա Մախնևայի (1902-1985 թթ.) ընտանիքի վեց երեխաներից երկրորդը։

Առկա է վարկած, ըստ որի Սմոկտունովիչները () սերում են վոլինյան շլյախտիչների հին ազգից և Սիբիր են աքսորվել 1863 թվականի ապստամբությանը մասնակցելու համար, սակայն դերասանի իսկ վկայությամբ, իր նախապապը ոչ ազնվական էր, և ոչ էլ լեհ։ Նա ազգությամբ բելառուս էր։ Հարցազրույցներից մեկում իր նախապապի մասին Սմոկտունովսկին պատմում էր՝ «Նա որսորդ էր Բելովեժյան անտառներում և 1861 թվականին բիզոն է որսում։ Ինչ-որ մեկը մատնում է և նրան ամբողջ ընտանիքով աքսորում են Սիբիր»։

## Ծանոթագրություններ

Կատեգորիա:20-րդ դարի դերասաններ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Աշխատանքի վետերան» մեդալակիրներ
Կատեգորիա:«Նիկա» մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Աուդիոգիրք կարդացողներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Լենինի շքանշանի ասպետներ
Կատեգորիա:Լենինյան մրցանակի դափնեկիրներ
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային դերասաններ
Կատեգորիա:Կուրսկի ճակատամարտի մասնակիցներ
Կատեգորիա:Հայրենական մեծ պատերազմի մասնակիցներ
Կատեգորիա:Հայրենական մեծ պատերազմի պարտիզաններ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Մոսկվա քաղաքում մահացածներ
Կատեգորիա:Նովոդևիչյան գերեզմանատանը թաղվածներ
Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուս հնչյունավորողներ
Կատեգորիա:Ռուսաստանի հեռուստատեսության դերասաններ
Կատեգորիա:Սոցիալիստական աշխատանքի հերոսներ
Հանքավանի պղնձամոլիբդենային հանքավայր

**Հանքավանի պղնձամոլիբդենային հանքավայր**, հանքավայր, որ գտնվում է ՀՀ Կոտայքի մարզում, Հանքավան բնակավայրի մոտ։ Հայտնի էր դեռևս պատմական անցյալում։ Շահագործվել է XIX դարի սկզբներին։ Միջին ջերմաստիճանային ջրաջերմային հանքավայր է։ Երկրաբանական կառուցվածքում առկա է փոխակերպային թերթաքարերի ստվարաշերտը՝ կտրտված պալեոզոյան և երրորդական հասակի ներժայթուքներով։ Փոխակերպային թերթաքարերի, մարմարների և Հանքավանի ներժայթուք զանգվածի հյուսիսային հպատեղի երկարությամբ հետամտվում է էպիդոտ-նռնաքարային սկառների և եղջրաքարերի գոտին՝ երակիկացանավոր մոլիբդենիտ-քալկոպիրիտ-մագնետիտային հանքայնացմամբ։ Գլխավոր հանքաքարը միներալներն են մոլիբդենիտը, քալկոպիրիտը, գալենիտը, մագնետիտը ևն։ Հանքանյութերը պարունակում են նաև հազվագյուտ և ցրված տարրեր։ Տարածված են օքսիդացման զոնայի միներալներ։ Հանքավայրը կոնսերվացված է։

Կատեգորիա:Հայաստանի հանքավայրեր
Յան Հանուշ

**Յան (Իվան) Իոսիֆովիչ Հանուշ** (), լեհ լեզվաբան, հայագետ։ Հանդիսացել է Երիտքերականական դպրոցի ներկայացուցիչ։ Սովորել է Կրակովի, Լայպցիգի, Բեռլինի և Վիեննայի համալսարաններում։ 1884 թ.-ից սկսած եղել է Վիեննայի համալսարանի դասախոս։ Գրել է մոտ 150 աշխատություն՝ նվիրված սլավոնական և հնդեվրոպական լեզվաբանությանը։ 1885 թ.-ին ուսումնասիրել է Արևմտյան Ուկրաինայի Կուտի քաղաքի հայ ազգաբնակչության լեզուն, գրել «Լեհահայոց լեզվի մասին» (հատոր 1, 1886 թ.) և «Հայ բարբառագիտության մասին» (1887 թ.) գործերը, որոնցում քննել է հայերենի հնչյունաբանությունը, հայերենըը համեմատել այլ հնդեվրոպական լեզուների հետ։ Հանուշը տվել է արևելահայ և արևմտահայ գրական լեզուների քերականական էական տարբերությունները, ապա, մասնավորելով, վերլուծել լեհահայերի բարբառի հնչյունական կազմը և բառապաշարը։ Հանուշն անդրադարձել է հայկական ազգանունների ծագմանն ու քննարկմանը և բանասիրական այլ հարցերի։

## Ծանոթագրություններ

Կատեգորիա:Լեհ գիտնականներ
Կատեգորիա:Լեհ լեզվաբաններ
Կատեգորիա:Լեհ հայագետներ
Կատեգորիա:Վիեննայի համալսարանի շրջանավարտներ
Բզիկեբի

**«Բզիկեբի»** (, «կրետներ»), վրացական մանկական երաժշտական համույթ։ Համույթի կազմում են Գիորգի Շիոլաշվիլին, Մարիամ Կիկուաշվիլին և Մարիամ Թաթուլավիլին։

2008 թվականին նրանք մասնակցել են Մանկական Եվրատեսիլ 2008 երգի մրցույթին՝ գրավելով առաջին հորիզոնականը իրենց "Bzz..." երգով։ Նրանք հավաքել են 154 միավոր։

Ներկայացնելու են Վրաստանը Եվրատեսիլ 2026 երգի մրցույթում։

Կատեգորիա:Մանկական Եվրատեսիլ երգի մրցույթի հաղթողներ
Հանքային գործ

**Հանքային գործ**, գործունեության գիտական և տեխնիկական բնագավառ, որն ընդգրկում է երկրի ընդերքից օգտակար հանածոներն արդյունահանելու և նախնական մշակման ենթարկելու գործընթացները, դրանց հետ կապված գիտական հետազոտությունները և համապատասխան կադրերի պատրաստումը։
Հայաստանի տարածքում երկրի ընդերքից հանքանյութի արդյունահանումը սկսվել է դեռևս պալեոլիթի ժամանակաշրջանում։ Սոթքում, Սյունիքի, Լոռու մարզերում հայտնաբերվել են հնագույն հանքափորվածքներ, հնավայրերում (Շենգավիթ, Կարմիր բլուր)՝ պղնձի դարի և ուրարտական ժամանակաշրջանի առարկաներ։ Հայաստանում հանքային գործի (կապված շինարարության հետ) զարգացման մասին է վկայում Մենուայի (Շամիրամի) ջրանցքը՝ հիդրոտեխնիկական մի խոշոր կառույց (մ.թ.ա. IX-VIII դդ.), որով Հայոց ձոր գավառի ջրառատ աղբյուրներից խմելու ու ոռոգելու ջուր է մատակարարվել Տուշպա քաղաքին։

Հայաստանի ընդերքը հարուստ է բազմատեսակ օգտակար հանածոների՝ աղի, գունավոր մետաղների և առանձնապես շինանյութերի հանքավայրերով։ Դրանց արդյունահանումով զարգացել է հանքարդյունաբերությունը։

Հանքային գործի ձեռնարկություններ են Զանգեզուրի, Ագարակի պղնձամոլիբդենային, Ալավերդու լեռնամետալուրգիական, Ավանի աղի կոմբինատները, պեռլիտների, մարմարների, կրաքարերի, գրանիտների և բազմերանգ տուֆերի բաց հանքարանները։

Հայաստանում հանքային գործի և շինարարության համատեղ կարևոր բնագավառ է երկաթուղային ու ավտոմոբիլային, ջրատար ու հիդրոտեխնիկական թունելների, Երևանի մետրոպոլիտենի շինարարությունը։

Հանքային գործի հետ առնչվող գիտական աշխատանքներ կատարվում են «Հայգունմետ» գիտնախագծային ինստիտուտում, ՀՀ ԳԱԱ Երկրաբանական գիտությունների ինստիտուտում, ԵՊՃՀ-ում և ԵՊՀ-ում։

## Արտաքին հղումներ
* Հայաստանի հանքագործների և մետալուրգների միություն

Կատեգորիա:Հանքային գործ
Բուրանովսկիե Բաբուշկի

**Բուրանովսկիե Բաբուշկի**, ուդմուրտական խումբ, ռուսական նախընտրական փուլում նրանք առաջ անցան Եվրատեսիլ 2008 երգի մրցույթի հաղթող Դիմա Բիլանի և Յուլյա Վոլկովայի "Back To Her Future" երգից։ Ներկայացրել է Ռուսաստանը Եվրատեսիլ 2012 երգի մրցույթում, հավաքելով 259 միավոր, գրավելով 2-րդ հորիզոնականը։ Տատիկները կիսաեզրափակչում առաջին հորիզոնականն էին գրավել։

## Խմբի անդամներ
Գրյանա Բայսարովան(63 տարեկան), ալևտինա Բեգիշեվան(54 տարեկան), զոյա Դորոդովան(72 տարեկան), գալինա Կոնեվան(73 տարեկան), նատալյա Պյուգաչովան(76 տարեկան), վալենտինա Պյատչենկոն(74 տարեկան), եկատերինա Շկլյաևան(74 տարեկան), օլգա Տուկտարյովան(արտիստիզմի տնօրեն)(44 տարեկան), ելիզավետա Զարբատովան(86 տարեկան)։

Կատեգորիա:Եվրատեսիլ 2012 երգի մրցույթ
Կատեգորիա:Եվրատեսիլ 2012 երգի մրցույթի մասնակիցներ
Կատեգորիա:Ռուսաստանի մասնակիցները Եվրատեսիլ երգի մրցույթում
Ժելյկո Յոքսիմովիչ

**Ժելյկո Յոքսիմովիչ**(, ), սերբ երգիչ, երաժիշտ, երգահան։ Մասնակցել է Եվրատեսիլ 2004 երգի մրցույթին` ներկայացնելով Սերբիա և Չեռնոգորիան իր "Lane moje" երգով։ Նա զբաղեցրեց 2-րդ հորիզոնականը, զիջելով Ուկրաինայի ներկայացուցիչ Ռուսլանային։

2012 թվականին նա կրկին մասնակցեց մրցույթին Բաքվում, ներկայացնելով Սերբիան "Nije Ljubav Stvar" երգով, որը զբաղեցրեց 3-րդ հորիզոնականը։
2008 թվականին նա Յոհանա Յանկովիչի հետ միասին վարում էր Եվրատեսիլ 2008 երգի մրցույթը Սերբիայում։

Կատեգորիա:Եվրատեսիլ 2012 երգի մրցույթի մասնակիցներ
Կատեգորիա:Սերբ երաժիշտներ
Կատեգորիա:Սերբ երգիչներ
Կատեգորիա:Սերբ կոմպոզիտորներ
Կատեգորիա:Եվրատեսիլ 2004 երգի մրցույթի մասնակիցներ
Մեծ Բրիտանիան Մանկական Եվրատեսիլ երգի մրցույթում

Մեծ Բրիտանիան Մանկական Եվրատեսիլ երգի մրցույթին մասնակցել է մրցույթի հիմնադրման տարվանից՝ 2003 թվականից։
2005 թվականին Մեծ Բրիտանիան հրաժարվեց մասնակցել Մանկական Եվրատեսիլ երգի մրցույթին։ 2022 թվականի օգոստոսին բրիտանական BBC հեռարձակողը հայտնեց, որ Մեծ Բրիտանիան երկար դադարից հետո վերադառնում է Մանկական Եվրատեսիլ։

## Մասնակցումներ

Կատեգորիա:Երկրներ Մանկական Եվրատեսիլ երգի մրցույթում
Մանկական Եվրատեսիլ 2008 երգի մրցույթ

**Մանկական Եվրատեսիլ երգի մրցույթ 2008**-ը՝ Մանկական Եվրատեսիլ երգի 6-րդ մրցույթն էր, որը տեղի ունեցավ 2009 թվականի նոյեմբերիի 22-ին՝ Լիմասոլի Սպիռոս Կիպրիանու Ատլետիկ կենտրոն։ Մրցույթում հաղթեց վրացական Բզիկեբի խումբը՝ *"Bzz.."* երգով։

## Քվեարկության կանոնների փոփոխությունները
2007 թ.-ը առաջին մրցույթն էր, որի ընթացքում քվեարկություն սկսեցին կատարել հեռուստադիտողն ու ժյուրին 50/50 համամասնությամբ։

## Եզրափակիչ

### Բոլոր 12 միավորները

## Միջազգային հեռարձակում
Ավստրալիան SBS1 հեռուստաալիքով հեռարձակել է մրցույթը 2009 թվականի մայիսի 13-ին։

Ադրբեջանը İctimai TV-ով մրցույթը հեռարձակել է ուղիղ եթերով։ Նա հայտ էր ներկայացրել մասնակցության, սակայն 2008 թվականի հոկտեմբերի 15-ին հրաժարվեց մասնակցությունից։

Բոսնիա և Հերցեգովինան հայտ էր ներկայացրել մասնակցության, սակայն հրաժարվեց։ Այնուամենայնիվ BHRT հեռուստաալիքով հեռարձակեց մրցույթը ուղիղ եթերով։

Կատեգորիա:Մանկական Եվրատեսիլ երգի մրցույթն ըստ տարեթվի
Կատեգորիա:Եվրատեսիլ 2008 երգի մրցույթ
Ֆակունդո Մակաին

**Ֆակունդո Մակաին Ռեկալդե** (), (), պարագվայցի իրավաբան և քաղաքական գործիչ, երկրի նախագահ 1870 թ, օգոստոսի 31-ից սեպտեմբերի 1-ը (մոտ մեկ օր)։

Ընտրվել է նախագահ խորհրդարանի կողմից, բայց իր երդմնակալության գիշերը գահընկեց է արվել Կիրիլլո Անտոնիո Ռիվարոլայի կողմից։ Սա համարվում է առաջին հեղաշրջումը Պարագվայի պատերազմից ի վեր։

Կատեգորիա:Պարագվայի քաղաքական գործիչներ
Կատեգորիա:Չիլիի համալսարանի շրջանավարտներ
Կատեգորիա:Սպանված քաղաքական գործիչներ
Սիրիլո Անտոնիո Ռիվարոլա

**Սիրիլո Անտոնիո Ռիվարոլա Ակոստա** (, ), պարագվայցի իրավաբան և քաղաքական գործիչ, երկրի նախագահ Պարագվայի պատերազմից հետո՝ եռապետության շրջանում, 1869 թ. օգոստոսի 18-ից 1870 թ. օգոստոսի 31-ը, իսկ դրանից հետո սահմանադրական նախագահ 1870 թ. սեպտեմբերի 1-ից 1871 թ. նոյեմբերի 15-ը, երբ հրաժարական տվեց բազմաթիվ բողոքի ցույցերի ու անկարգությունների պատճառով։

Ապրել է տարագրության մեջ, Կորդիլիերա նահանգում։ 1878 թ. նախագահ Կանդիդո Բարեյրոյի կողմից կանչվել է հարցաքննության, անձնական անվտանգության պահպանման երաշխիքով։ Հանդիպումից հետո Ռիվարոլան սպանվել է Ասունսյոնի հին շուկայում։

## Արտաքին հղումներ
* LOS PRESIDENTES DEL PARAGUAY 
* Rivarola.org Associazione familiare

Կատեգորիա:1836 ծնունդներ
Կատեգորիա:1879 մահեր
Կատեգորիա:Հունվարի 1 մահեր
Կատեգորիա:Սպանված քաղաքական գործիչներ
Պարագվայական եռապետություն

**Պարագվայական եռապետություն**, կառավարման համակարգ, որը փոխարինել է Ֆրասիսկո Սոլանո Լոպեսի կառավարությանը, Պարագվայի պատերազմից հետո։ Եռապետեր են ընտրվել Խուան Ֆրանսիսկո Դեկուդը, Խոսե Դիաս դե Բեդոյան և Կարլոս Լուիզագան։ Խուան Ֆրանսիսկո Դեկուդը հարաբերություններ է հաստատել միության զորքերի հետ, և փոխարինվել է Կիրիլո Անտոնիո Ռիվարոլայով։ Կառավարել է 1869 թ. սեպտեմբերի 7-ից 1870 թ. օգոստոսի 31-ը։

## Արտաքին հղումներ
*  Site do Ministério da Educação do Paraguai 

Կատեգորիա:Պարագվայի պատմություն
Սալվադոր Խովելյանոս

**Սալվադոր Սիլվեստրե դել Ռոսարիո Խովելյանոս Գուանես** (), (),  պարագվայցի քաղաքական գործիչ, երկրի նախագահ 1871 թ. դեկտեմբերի 18-ից 1874 թ. նոյեմբերի 24։ Եղել է Պարագվայի Կոլորադո կուսակցության հիմնադիրներից։

Կատեգորիա:Պարագվայի քաղաքական գործիչներ
Ճնշում

**Ճնշում**, (p), ֆիզիկական մեծություն, որը հավասար է միավոր մակերևույթի մակերեսի S վրա ազդող, այս մակերեսին ուղղահայաց ազդող ուժի F մեծությանը։ Տվյալ կետում ճնշումը որոշվում է, որպես մակերևույթի փոքր մասի վրա ազդող F_n ուժի նորմալ մասնիկի հարաբերություն մակերևույթի վրա՝
: P=\frac{dF_n}{dS}։
Ուժերի անհավասարաչափ բաշխման դեպքում այս հավասարությունը որոշում է տվյալ հարթակին ազդող միջին ճնշումը՝
: {P_{\rm{avg}}}=\frac{F_n}{S},

իսկ սահմանի անցնելիս, երբ Տ-ը ձգտում է զրոյի՝ ճնշումը տվյալ կետում։ Անընդհատ միջավայրի համար նույնպես սահմանվում է ճնշում միջավայրի յուրաքանչյուր կետում։ Դադարի վիճակում գտնվող հեղուկի ցանկացած կետում նշումն միևնույնն է բոլոր ուղղություններով։ Այս պնդումը ճշմարիտ է նաև շարժվող իդեալական հեղուկների և գազերի համար։ Որպես մածուցիկ հեղուկի ճնշման տվյալ կետում ընդունում են ճնշման միջին արժեքը երեք փոխուղղահայաց ուղղություններով։ Գազերում ճնշումն համեմատական է ջերմաստիճանին (մասնիկի կինետիկ էներգիային)։

Ճնշումը բնորոշում է համասեռ միջավայրի իրավիճակը և հանդիսանում է լարվածության թենզորի անկյունագծային մասնիկ։ Պարզագույն դեպքում, հավասարակշռված իզոտրոպ միջավայրում ճնշումը կախում չունի ուղղվածությունից։ Ճնշումը կարելի է ընդունել նույնպես միավոր ծավալի վրա ազդող համասեռ միջավայրում կուտակված պոտենցիալ էներգիայի չափման միավոր, և չափել էներգիայի միավորների հարաբերությամբ միավոր ծավալին։

## Չափման միավորները
Միավորների միջազգային համակարգում ճնշումը չափվում է պասկալներով (նյուտոն/մ2, կամ, որը համարժեք է Ջոուլ/2), ինչպես նաև օգտագործվում են հետևյալ միավորները՝

* Բար
* Թորր
* Մթնոլորտ
* Միլիմետր սնդիկի սյուն
* Մետր ջրի սյուն
* Դյույմ սնդիկի սյուն
* Ֆունտ-ուժ քառակուսի դյույմի վրա

Գազերի և հեղուկների ճնշման չափումը կատարվում է մանոմետրներով, դիֆմանոմետրերով, վակուումմետրներով, ճնշման չափիչներով, մթնոլորտային ճնշումը՝ բարոմետրներով, արյան ճնշումը՝ տոնոմետրերով։

IUPAC-ի առաջարկության համաձայն դասական մեխանիկայում ճնշումը առաջարկվում է նշանակել *p* տառով, նաև օգտագործվում է *P*։ Օսմոտիկ ճնշումը հաճախ նշանակվում է *π*։

## Տես նաև
* Արյան ճնշում
* Մթնոլորտային ճնշում
* Բարոմետրիկ բանաձև
* Վակուում
* Լույսի ճնշում
* Դիֆուզիոն ճնշում
* Բեռնուլիի օրենք
* Պասկալի օրենք
* Ձայնի ճնշում
* Ճնշման չափում
* Կրիտիկական ճնշում
* Մանոմետր
* Մեխանիկական լարվածություն
* Մոլեկուլյար-կինետիկ տեսություն
* Ճնշում (հիդրոդինամիկա)
* Օնկոտիկ ճնշում
* Օսմոտիկ ճնշում
* Պարցիալ ճնշում
* Իրավիճակի հավասարում
* Գերբարձր ճնշումների նյութագիտություն

## Ծանոթագրություններ

Կատեգորիա:Մեխանիկա
Էնթոնի Դեյվիս

**Էնթոնի Դեյվիս կրտսեր** (անգլ.` *Anthony Davis, Jr.*, ), ամերիկացի պրոֆեսիոնալ բասկետբոլիստ։ Հանդես է գալիս Բասկետբոլի ազգային ասոցիացիայի (NBA) «Լոս Անջելես Լեյքերս» ակումբում։ Դեյվիսը խաղում էր Կետուկիի համալսարանի կազմում, երբ 2012 թ. NBA դրաֆթի առաջին համարով ընտրվում է «Հորնեթսի» («Պելիկանս») կողմից։ Խաղում է ծանր հարձակվողի և կենտրոնականի դիրքերում։ Հասակը կազմում է 208 սմ, իսկ քաշը՝ 102 կգ։ Դեյվիսն ունեցել է բավականին հաջող կարիերա թե ավագ դպրոցում, և թե համալսարանում։

2012 թվականի մայիսին, երբ պարզ է դառնում, որ Լոնդոնի ամառային օլիմպիական խաղեր մեկնելու համար նշանակված ԱՄՆ բասկետբոլի ազգային հավաքականի մի քանի մարզիկներ վնասվածքի պատճառով չեն մասնակցի խաղերին (հատկապես՝ Դուայթ Հովարդը), առաջադրվում է Դեյվիսի և Գրեգ Մոնրոյի («Դետրոյթ Փիստոնս») թեկնածությունը՝ զբաղեցնելու մեկնարկային կենտրոնականի թափուր տեղը։ Ի վերջո, նախապատվությունը տրվում է Դեյվիսին, ով Էմեկա Օկաֆորից հետո (Աթենք 2004) դառնում է երկրորդ բասկետբոլիստը NBA-ի պատմության մեջ, ով NBA-ում դեռ ոչ մի խաղ չանցկացնելով ներկայացրել է Միացյալ Նահանգները օլիմպիական խաղերում։ Հավաքականի կազմում Դեյվիսը դառնում է ոսկե մեդալակիր։

## Անձնական կյանքը
Դեյվիսի հոր՝ Էնթոնի Դեյվիս ավագի հասակը կազմում է 191 սմ, իսկ մոր՝ Էրեյներ Դեյվիսի հասակը՝ 185 սմ։ Ունի երկվորյակ քույր՝ Անտոնետ անունով, իսկ ավագ քույր Լեշան հանդես է գալիս Դեյլիի քոլեջի բասկետբոլային թիմում։

### Հոնքերը
Դեյվիսն ունի կիպ հոնքեր, որոնք բրենդ է դարձրել։ NBA-ում իր նորամուտից առաջ Դեյվիսը պաշտոնապես գրանցել է «Վախեցիր հոնքերից» և «Հոնքդ բարձր» բրենդները։ Իր այդ քայլը նա մեկնաբանել էր հետևյալ կերպ. «Ես չեմ ցանկանում, որ ինչ-որ մեկը նայի ինձ վրա, իմ հոնքերի պես հոնքեր աճեցնի և դրանով միլիոններ վաստակի։ Մենք ընտանիքով որոշեցինք ինքներս անել այդ բանը, քանի որ դա շատ յուրահատուկ է»։

Օլիմպիական խաղերի ավարտից հետո, Քոբի Բրայանտը իր ֆեյսբուքյան էջում տեղադրում է Դեյվիսի և հայազգի հունահռոմեկան ըմբիշ Հովհաննես Վարդերեսյանի հետ միասին կատարած լուսանկարը։ Քանի որ Վարդերեսյանը նույնպես աչքի էր ընկնում իրար կպած հոնքերով, Բրայանտը լուսանկարի մեկնաբանության մասում կատակով գրել էր «Ունքերի պայքար, ո՞վ կհաղթի» (Battle of the unibrow!!! Who wins???)։

## Արտաքին հղումներ
* Կենսագրությունը Կենթակիի համալսարանի կայքում 
* NBADraft.net պրոֆիլ
* DraftHype.com էջ 
* Էնթոնի Դեյվիս&nbsp;-&nbsp;ESPN էջ

մինի|աջից|Դեյվիսը ազգային հավաքականի թիմակիցների հետ Առլինգթոնի ազգային գերեզմանոցում

## Ծանոթագրություններ

Կատեգորիա:1993 ծնունդներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Ամերիկացի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Նյու Օռլեանս Պելիկանսի բասկետբոլիստներ
Թումո (այլ կիրառումներ)

**Թումո** բառը պարունակում է հետևյալ իմաստները.

*Թումո (ուսումնական կենտրոն) — ստեղծարար տեխնոլոգիաների կենտրոն Հայաստանում
*Թումո (յոգա) — յոգայի տեսակ, Նարոպիի 6 յոգաներից մեկը
United Artists

**United Artists Entertainment LLC (UA)**, Յունայթեդ Արտիստս, ամերիկյան կինոընկերություն։

Ստեղծվել է 1919 թ. փետրվարի 5-ին Չառլի Չապլինի, Դուգլաս Ֆերբենքսի, Մերի Փիքֆորդի և Դևիդ Գրիֆիտի կողմից։ Փաստացի դարարեցրել է գործունեությունը 1981 թվականին և այլևս ֆիլմեր չի թողարկում, սակայն իրավաբանորեն համարվում է Մետրո-Գոլդուին-Մայեր կինոընկերության ստորաբաժանում։

## Ծանոթագրություններ

Կատեգորիա:Ամերիկյան կինոընկերություններ
Հայ-վրացական միացյալ էսկադրոն

**Հայ-վրացական միացյալ էսկադրոն**, ռուսական բանակում վրաստանաբնակ հայերից ու վրացիներից կազմված ստորաբաժանում (1723-1764 թթ.)։ Ստեղծվել է Թիֆլիսում, Վրաց թագավոր Վախթանգ VI-ի աջակցությամբ և թիֆլիսաբնակ հայ Ղուզանենց-Ղուզանյանների տոհմի նախաձեռնությամբ ու միջոցներով։ Ձևավորվել է 1723-1724 թթ.-ի ընթացքում։ 1724 թ.-ի ապրիլին ռուսական արքունիքի որոշմամբ և Զինվորական կոլեգիայի հրամանով հայերից ու վրացիներից կազմված հեծյալ նոր ստորաբաժանումը (100 հոգի), որպես առանձին միավոր, ընդունվել է ռուսական ծառայության։ 1724 թ.-ից Հայ-վրացական միացյալ էսկադրոնը մասնակցել է Կասպից ծովի ավազանում ծավալված ռազմական գործողություններին։ Առավել աչքի ընկած զինվորներն ու սպաները արժանացել են պարգևների, ղեկավար կազմին 1725 թ.-ին շնորհվել են զինվորական կոչումներ։ 1728 թ.-ից էսկադրոնի հանդերձավորումն ստանձնել է ռուսական համբարակային (ինտենդանտական) ծառայությունը (մինչ այդ բոլոր ծախսերը հոգում էին Ղուզանյանները), ինչի հետևանքով զորայինների թիվն ավելացել է (1734 թ.-ին՝ 200-300 հոգի)։ Հայ-վրացական միացյալ էսկադրոնն ուներ 20 հոգուց կազմված սպայակազմ։

Գանձակի ռուս-իրանական պայմանագրի կնքումից (1735 թ.) հետո Հայ-վրացական միացյալ էսկադրոնը հայերից կազմված մյուս զորամիավորումների հետ տեղափոխվել է Աստրախան-Ղզլար, և նրա հետագա ճակատագիրը սերտորեն կապվել է Հայկական էսկադրոնի հետ։ Հայ-վրացական միացյալ էսկադրոնը այնուհետև մասնակցել է ռուս-թուրքական (1735-1739 թթ.), ռուս-շվեդական (1741-1743 թթ.) և Յոթնամյա (1756-1763 թթ.) պատերազմներին։ Ռազմադաշտում ընկածների փոխարեն էսկադրոնը համալրում չէր ստանում (Ռուսական կայսրության սենատի 1741 թ.-ի որոշմամբ վրացիները և վրաստանաբնակ հայերը ընդգրկվում էին միայն վրացական հուսարական ստորաբաժանումների մեջ)։ 1764 թ.-ին Հայ-վրացական միացյալ էսկադրոնի կազմում կար միայն 50&nbsp;մարդ։ Եկատերինա II-ի՝ 1764 թ.-ի մայիսի 10-ի հրամանագրով Հայ-վրացական միացյալ էսկադրոնը կազմալուծվել է։

Էսկադրոնի հրամանատարներ են եղել՝ 1723-1745 թթ.-ին՝ Ռաֆայել, 1745-1754 թթ.-ին՝ Թաղա Ղուզանենց-Ղուզանյան եղբայրները։

Կատեգորիա:Հայ ազատագրական շարժում
Կատեգորիա:Վրաստանը նոր ժամանակներում
Dangerous (համաշխարհային շրջագայություն)

**Dangerous**, համերգային շրջագայությունը Մայքլ Ջեքսոնի ամենամեծ շրջայությունն էր որպես մենակատար և ամենամեծը, որը երբևէ եղել էր շրջագայությունների պատմության մեջ։

Այն բաժանված էր երկու մասի

*մաս առաջին — (1992 թ.-ի հունիսի 27-ից մինչ 1992 թ.-ի դեկտեմբերի 31-ը)*

*մաս երկրորդ — (1993 թ.-ի օգոստոսի 24-ից մինչ 1993 թ.-ի նոյեմբերի 11-ը)*

Այն մեկնարկել է Գերմանիայի Մյունխեն քաղաքի «Օլիմպիական» մարզադաշտում։ Վաճառված տոմսերի քանակը կազմում էր 72,000։ Առաջին համերգի նախապատրաստումը տևեց 3 օր։ Ջեքսոնի 2-րդ համաշխարհային շրջագայության շրջանակներում կայացել է 69 համերգ, որին ներկա են եղել 3,5 մլն. հանդիասատես։ Համերգների առաջին մասը վերջացավ 1992 թ.-ի դեկտեմբերի 31-ին Տոկիոյում։ Երկրորդ մասը մեկնարկեց 1993 թ.-ի օգոստոսի 24-ին Բանգկոկում։ Վերջին համերգը կայացել է 1993 թ.-ի նոյեմբերի 11-ին Մեխիկոյում։ Շրջագայությունից առաջացած ողջ եկամուտը Մայքլը նվիրաբերել է տարբեր բարեգործական ընկերությունների։ Բուխարեստում կայացած համերգը հանդիսատեսների քանակով ամենամեծն էր՝ 70,000 մարդ, այն ուղիղ հեռարձակմամբ թողարկել են ռադիոյով և ցուցադրվել է 61 երկրում։ Համերգը հեռարձակելու իրավունքը գնել էր HBO հեռուստաընկերությունը $20,000,000։ Դա ամենամեծ գումարն էր, որը երբևէ վճարվել է հեռարձակման համար։

## 1992 թ-ի երգացանկ

## 1993 թ-ի երգացանկ

## Համերգների անցկացման ամսաթվեր

Կատեգորիա:Մայքլ Ջեքսոնի համերգային շրջագայություններ
Սիրուն տղա

**Սիրուն տղան** դրամա ժանրի 2010 թ. ամերիկյան ֆիլմ է։ Ֆիլմի ռեժիսորն է Շոն Քուն, գլխավոր դերերում Մայքլ Շինն է ու Մարիա Բելլոն։ Պրեմիերան տեղի է ունեցել Իսպանիայում Սան Սեբաստիանի կինոփառատոնին 2010 թ. սեպտեմբերին։ Ներկայացվել է Տորոնտոյի, Տոկիոյի միջազգային կինոփառատոններին։ Ֆիլմը պատմում է ամուսինների մասին, ովքեր գտնվում են բաժանման եզրին և փորձում են հաղթահարել իրենց որդու հանցագործության հետևանքները։

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:Ամերիկյան դրամա ֆիլմեր
Կատեգորիա:Դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Աննա Վիսսի

**Աննա Վիսսին** (, ), կիպրիացի երգչուհի, դերասանուհի։ Ծնվել է Կիպրոսում, մասնակցել է կոնսերվատորիայի դասընթացներին։ Նեստորաս և Սոֆուլա Վիսսի զույգի երկրորդ դուստրն է։ Պրոֆեսիոնալի կարիերան սկսել է 1973 թ. Աթենքում՝ պայմանագիր կնքելով «Minos EMI»-ի հետ։ 1983 թ. մայիսին Լառնակայում Աննան ամուսնանում է Նիկոս Կարվելասի հետ։ Նույն թվականին ծնվում է նրանց դուստր՝ Սոֆյան։ 1992 թ. նրանք բաժանվում են, բայց մնում են շատ մոտ ընկերներ։ Ունի 26 ստուդիական ալբոմ, նրա ձայնագրությունները մինչև հիմա վաճառվել են ավելի քան 9.5 միլիոն օրինակով։

## Սկավառակագրություն
### Ալբոմներ Հունարենով

* Ας κάνουμε απόψε μιαν αρχή (1977)
* Κίτρινο γαλάζιο (1979) - Ոսկի
* Ναι (1980)
* Άννα Βίσση (άλμπουμ)|Άννα Βίσση (1981)
* Είμαι το σήμερα και είσαι το χθες (1982)
* Να 'χες καρδιά (1984)
* Κάτι συμβαίνει (1985) - Ոսկի
* Η επόμενη κίνηση (1986) - Պլատին
* Τώρα (1988) - Ոսկի
* Έμπνευση! (1988) - Ոսկի
* Φωτιά (Άλμπουμ)|Φωτιά (1989) - Ոսկի
* Είμαι (1990) - Ոսկի
* Δαίμονες (1991)
* Εμείς (1992) - Ոսկի
* Λάμπω! (1992) - Ոսկի
* Ρε! (1994)
* Ω! Κύπρος (1995)
* Κλίμα Τροπικό (1996) - 2X Պլատին
* Τραύμα (άλμπουμ)|Τραύμα (1997) - 3X Պլատին
* Αντίδοτο (άλμπουμ)|Αντίδοτο (1998) - 3X Պլատին
* Everything I Am (2000) - Ոսկի
* Κραυγή (άλμπουμ)|Κραυγή (2000) - 7X Պլատին
* Μάλα - Η Μουσική Του Ανέμου (2002)
* Χ (άλμπουμ)|Χ (2002) - 2X Պլատին
* Παράξενες Εικόνες (2003) - 2X Պլատին
* Nylon (2005) - Պլատին
* Απαγορευμένο (άλμπουμ)|Απαγορευμένο (2008) - 2X Պլատին
* Αγάπη Είναι Εσύ (2010) - Ոսկի

### Անգլերեն
* 2000։ Everything I Am - Պլատին
* 2010։ Untitled English Album

### Սինգլներ
* 2000։ Agapi Ypervoliki - 4х Պլատին
* 2000։ Everything I Am - Պլատին
* 2004։ Remixes 2004 - Ոսկի
* 2005։ Call Me - Ոսկի
* 2006։ Everything - Ոսկի

### Live
* Άννα Βίσση Live! (1993)
* Άννα Βίσση Live (2004)

## Ֆիլմագրություն
## Մրցանակներ

**Բալկանների Երաժշտական Մրցանակաբաշխություն**

**Madame Figaro (Կիպրոս)**

**Mad Video Երաժշտական Մրցանակաբաշխություն**

## Արտաքին հղումներ
* Պաշտոնական Կայք
* Ֆեյսբուքի պաշտոնական էջ
* twitter էջ
* youtube էջ

Կատեգորիա:1957 ծնունդներ
Կատեգորիա:Աթենքի համալսարանի շրջանավարտներ
Կատեգորիա:Դեկտեմբերի 20 ծնունդներ
Կատեգորիա:Լառնակա քաղաքում ծնվածներ
Կատեգորիա:Հույն երգչուհիներ
Կատեգորիա:Հույներ
Կատեգորիա:Եվրատեսիլ երգի մրցույթի մասնակիցներ
Բեռնարդինո Կաբալյերո

**Բեռնարդինո Կաբալյերո դե Անյասկո ի Մելգարեխո** (, ), պարագվայցի ռազմական և քաղաքական գործիչ, երկրի ժամանակավոր նախագահ (1880-1882 թթ.), իսկ հետո սահմանադրական նախագահ (1882-1886 թթ.)։ Եղել է Պարագվայի Կոլորադո կուսակցության հիմնադիրներից։

Մասնակցել է Պարագվայի պատերազմին, որպես կապիտան և մարշալ Ֆրանսիսկո Սոլանո Լոպեսի ադյուտանտ։ Կուրուպաիտիի ճակատամարտում ղեկավարել է հեծելազորային ջոկատը։ 1868 թվականին ստացել է գեներալի կոչում, իսկ 1869 թվականին պարգևատրվել է Ամամբայի մեդալով։

Կատեգորիա:Պարագվայի քաղաքական գործիչներ
Կատեգորիա:Կուսակցության հիմնադիրներ
Խուան Նատալիսիո Գոնսալես

**Խուան Նատալիսիո Գոնսալես Պարեդես** (, ), պարագվայական լրագրող և քաղաքական գործիչ, երկրի նախագահ 1948 թ. օգոստոսի 16-ից 1949 թ. հունվարի 30-ը։ Նրա կառավարման տարիներին ազգայնացվեց ամերիկյան *Compañía Americana de Luz y Tracción* (CALT) ընկերությունը։ Գահընկեց է արվել պետական հեղաշրջմամբ Ֆելիպե Մոլաս Լոպեսի և Ֆեդերիկո Չավեսի ղեկավարությամբ։
## Ծանոթագրություններ

Կատեգորիա:1897 ծնունդներ
Կատեգորիա:Սեպտեմբերի 8 ծնունդներ
Կատեգորիա:1966 մահեր
Կատեգորիա:Դեկտեմբերի 16 մահեր
Կատեգորիա:Պարագվայի քաղաքական գործիչներ
Ֆելիքս Պայվա

**Ֆելիքս Պայվա** (, ), իրավաբան, լրագրող և պարագվայական քաղաքական գործիչ։ Մի քանի անգամ եղել է նախարար, իսկ հետո փոխնախագահ (1920-1921)։ Պարագվայի ժամանակավոր նախագահ 1937 թվականի օգոստոսի 15 թվականից 1939 թվականի օգոստոսի 15-ը։ Կառավարել է Ռաֆայել Ֆրանկոյի հեռացումից հետո։ Վերականգնել է 1870 թվականի սահմանադրությունը։ 1938 թվականին Բոլիվիայի հետ հաշտության պայմանագիր է կնքել, որով ավարտվել է Չակոյի պատերազմը։

Կատեգորիա:Պարագվայի նախագահներ
Կատեգորիա:Պարագվայի քաղաքական գործիչներ
Կատեգորիա:Պարագվայցի լրագրողներ
Կատեգորիա:Պարագվայցի իրավաբաններ
Տալիոն

**Տալիոն** (), հանցագործության համար հատուցում։ Հատուցման սկզբունքով («ակն ընդ ական, ատամն ընդ ատաման») պատիժ, ըստ որի հանցավորին հասցվում է այն վնասը, ինչ նա պատճառել է տուժողին։ Առավել ցայտուն արտահայտվել է Համմուրաբիի օրենքներում, հին հրեական իրավունքում։ Տալիոնի տարրերը կան տասներկու աղյուսակներում։ Ծագել է տոհմական հասարակարգում՝ արյան վրեժը սահմանափակելու նպատակով։ Նոր ժամանակներում Տալիոնի գաղափարները արտահայտվել են մի շարք ուղղություններում Կանտի, Հեգելի հայացքներում, քրեական իրավունքի գիտության մեջ՝ դասական դպրոցի ներկայացուցիչների աշխատություններում։

Կատեգորիա:Իրավունքի պատմություն
Կատեգորիա:Լատիներեն բառեր և արտահայտություններ
Կատեգորիա:Վարքականոններ
Խուան Մանուել Ֆրուտոս

**Խուան Մանուել Ֆրուտոս Էսկուռա** (, ), պարագվայական փաստաբան և քաղաքական գործիչ, երկրի ժամանակավոր նախագահ 1948 թվականի հունիսի 3-ից 1948 թվականի օգոստոսի 15-ը։ Նա նախկին նախագահ գեներալ Խուան Անտոնիո Էսկուրրայի զարմիկն էր։ Նա դատական իշխանության ներկայացուցիչ էր և նշանակել է նախագահ Հիգինիո Մորինյիգոյի փոխարեն, որը փորձել էր երկարացնել իր կառավարման ժամկետը։

Կատեգորիա:1879 ծնունդներ
Կատեգորիա:Հունիսի 12 ծնունդներ
Կատեգորիա:1960 մահեր
Կատեգորիա:Ապրիլի 15 մահեր
Կատեգորիա:Պարագվայի քաղաքական գործիչներ
Աբուլ (լեռ)

**Աբուլ** (), լեռ (հանգած հրաբուխ) Սամցխե Ջավախեթիի տարածաշրջանում, Աբուլ-Սամսարի լեռնաշղթայում։ Հանդիսանում է ամենաբարձր (3301 մ) հանգած հրաբխային լեռը Ջավախքի բարձրավանդակում։ Կազմված է տրախիտաանդեզիտային ապարներից։ Լանջերը ծածկված են հողմահարված քարակարկառներով և ալպյան մարգագետիններով։

Ունի երկու գագաթ.
* Մեծ Աբուլ (, *Դիդի Աբուլի*) - 3301 մ
* Փոքր Աբուլ (, *Պատարա Աբուլի*) - 2799 մ

## Ծանոթագրություններ

Կատեգորիա:Վրաստանի լեռներ
Կատեգորիա:Սամցխե-Ջավախքի մարզի լեռներ
Կատեգորիա:Սամսարի լեռնաշղթա
Սամսար

**Սամսար լեռ** (), լեռնագագաթ Աբուլ-Սամսարի լեռնաշղթայում, Սամցխե Ջավախեթիում, բարձրությունը՝ 3284 մ է։ Սամսարին անվանում են «սպիտակ շամանդաղն ուսին արևի շողերի տակ սեթևեթող» (սամսարել՝ սեթևեթող)։

Սամսարն իրենից ներկայացնում է հրաբխային կոն, որի կենտրում գտնվում է 3 կմ տրամագծով կալդերա (խառնարան)։ Կալդերայի հատակին գտնվում են ժայռազանգվածներ, սառցադաշտային փլվածքներ և լճակներ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Վրաստանի լեռներ
Մադագասկար 3

**Մադագասկար 3** (), ամերիկյան DreamWorks Animation ընկերության կողմից արտադրված լիամետրաժ մուլտֆիլմ է, որի պրեմիերան կայացել է 2012 թվականի հունիսի 6-ին։ Մուլտֆիլմի ռեժիսորներն են Էրիկ Դարնելլը, Թոմ ՄակԳրատը և Կոնրադ Վերնոնը, այն շարունակությունն է Մադագասկար 1 և Մադագասկար 2-ի մուլտֆիլմերի։

2012 թվականի հունիսի 24-ի դրությամբ մուլտֆիլմը 34-րդ տեղում է գտնվում ամենաշատ շահույթ ունեցող մուլտֆիլմերի ցանկում։

Մուլտֆիլմի OST-երից մեկը հայ մեծ կոմպոզիտոր Արամ Խաչատրյանի «Սուսերով պար»-ն է։

## Սյուժե
Առյուծ Ալեքսը, զեբր Մարտինը, գետաձի Գլորիան և ընձուղտ Մելամանը վերջնականապես որոշում են վերադառնալ Նյու Յորք։ Նրանք պինգվինների ինքնաթիռով թռչում են, սակայն ինքնաթիռը վթարվում է Ֆրանսիայում՝ Մոնտե Կառլոյում։ Այնտեղ նրանց հետևից է ընկնում ոստիկան Շանտել Դյուբուան։ Կենդանիները պատահմամբ հանդիպում են «Սարագոսա» կրկեսի կենդանիներին։ Կրկեսի կենդանիները տուր էին իրականացնում դեպի Ֆրանսիա, Իտալիա, Անգլիա, իսկ եթե ամեն ինչ գոհացնի մարդկանց, նաև ԱՄն։ Ալեքսը և իր ընկերները միանում են կրկեսի անդամներին՝ նրանց ստելով, թե իբր իրենք էլ են կրկեսի կենդանիներ։ Նրանք միասին պետք է լավ հանդես գան ելույթներում, որպեսզի ի վերջո հասնեն Նյու Յորք։

## Ծանոթագրություններ

## Արտաքին հղումներ

* 
* 
* 
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:3D մուլտֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Մադագասկար (մուլտֆիլմեր)
Կատեգորիա:Մուլտֆիլմեր երեխաների մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:2012 ֆիլմեր
Կատեգորիա:Մուլտֆիլմեր արջերի մասին
Կատեգորիա:Մուլտֆիլմեր շների մասին
Կատեգորիա:2012 մուլտֆիլմեր
Սուրբ Երրորդություն եկեղեցի (Կուլիկամ)

**Կուլիկամի Սուրբ Երրորդություն եկեղեցի**, հայկական եկեղեցի Ջավախքում, Ախալքալաքի Կուլիկամ գյուղում։

## Պատմական ակնարկ

1841 թվականին «Սուրբ Կարապետ» անունով հիշատակվող եկեղեցին, հետագա բոլոր տարիներին հայտնի է «Սուրբ Երրորդություն» անունով։ 1860-ական թվականներին, Կուլիկամ գյուղի վերաբնիկները ձեռնամուխ են եղել հին եկեղեցու տեղում նոր շենք կառուցելու գործին, սակայն աշխատանքները ընդհատվել են նյութական սղության պատճառով. «...ունի մի հին քանդված եկեղեցի, որ գիւղացիների բաղդաւոր ժամանակը նորոգվեցավ մինչև կէսը, բայց երբ բազմացան նրանց գլխին կալուածատէրերի ճնշումները, նրանք այլևս ոյժ չունեցան շարունակել իրանց տաճարի վերանորոգութեան գործը...»։ 1878 թվականի մի վավերագրում նշված է, թե Կուլիկամը զուրկ էր եկեղեցուց (նկատի է առնված ծխական եկեղեցի չլինելը)։ Այնուամենայնիվ, կուլիկամցիները կարողանում են ամբողջացնել շինարարությունը և օրինակ, 1884 թվականին այն արդեն գործել է։

Սուրբ Երրորդություն եկեղեցին ցայժմ կանգուն է։ Արևմտյան ճակտոնի գագաթին կառուցված է վեց միակտոր սյուների վրա բարձրացող զանգակատունը։ Միակ մուտքը բացված է արևմտյան ճակատից։ Եկեղեցու արևելյան ճակատին ագուցվել է գյուղի հայոց գերեզմանոցից տեղափոխված արձանագիր մի խաչքար. «ՅԻՇԱՏԱԿ Է ԽԱՉՍ | (ՀԱ)ՅՐՆ ՄՈՒՐԱԴԲ...ԾՆՈՂԻՆ...»։ Գյուղի եկեղեցու այժմյան մուտքի պատին գրված է. «ԿՈՒԼԻԿԱՄԻ ՍՈՒՐԲ ԵՐՐՈՐԴՈՒԹՅՈՒՆ ԵԿԵՂԵՑԻ ԿԱՌ...1865 թ. ՎԵՐԱԿԱՌ...2000 թ.»։

## Աղբյուրներ
* Ս.Կարապետյան «Ջավախք»[Կուլիկամ գյուղի եկեղեցու մասին](http://hy.sciencegraph.net/wiki/%D5%8D%D5%B8%D6%82%D6%80%D5%A2_%D4%B5%D6%80%D6%80%D5%B8%D6%80%D5%A4%D5%B8%D6%82%D5%A9%D5%B5%D5%B8%D6%82%D5%B6_%D5%A5%D5%AF%D5%A5%D5%B2%D5%A5%D6%81%D5%AB_(%D4%BF%D5%B8%D6%82%D5%AC%D5%AB%D5%AF%D5%A1%D5%B4)) 

Կատեգորիա:Ախալքալաքի շրջանի հայկական առաքելական վանքեր և եկեղեցիներ
ե
Կատեգորիա:Եկեղեցիներ այբբենական կարգով
Թարս պար

thumb|Թարս պար

**Թարս պար**, հայ ավանդական պարանմուշ։ Այն հիմնականում պարել են դժբախտությունների, տխրության, աղետների դեպքում։ Պարը կոչվում է «թարս» իր ձախ տեղաշարժի պատճառով, ինչը մշտապես կապվել է ձախորդության հետ (մեզ հուշում է հենց բառարմատը)։ Սակայն Թարս պարը ոչ միայն եղել է կատարվածը ողբալու, այլ նաև չարը խափանելու, չարի արմատները ոչնչացնելու կամ չարի գլխին կանչելու միջոց։ Կա նաև վարկած, որ պարի շարժման հետագիծը գծագրում է Մշո Սուրբ Առաքելոց վանքի դռան սրբապատկերը։

## Պարաքայլեր
Արմունկները ծալված են սուր անկյունով։

Պարաձևը կազմված է 10 պարաքայլից․

# կատարել բավականին մեծ քայլ ձախ ոտքով դեպի ձախ,
# աջ ոտքով կատարել քայլ դեպի ձախ՝ խաչաձև անցկացնելով ձախ ոտքի դիմացով,
# ձախ ոտքով քայլ դեպի ձախ,
# կրկնել 2-րդ քայլը,
# կրկնել 3-րդ քայլը,
# դադար,
# աջ ոտքով քայլ դեպի աջ,
# ձախ ոտքով խաչվող քայլ դեպի աջ՝ խաչված դնելով աջ ոտքի կրունկի հետևում,
# աջ ոտքով մեծ թեք քայլ դեպի աջ և առաջ,
# ձախ ոտքը բարձրացնել ետ՝ ծալելով ծունկը։

## Ծանոթագրություններ

## Արտաքին հղումներ
* Թարս պար 
* Թարս պարը «Կարին» ավանդական երգի-պարի համույթի կատարմամբ
* Ուսուցողական հոլովակ
Մայրոքե

**Մայրոքե**, թարս պար։ Ինչպես բոլոր թարս պարերը, այնպես էլ Մայրոքեն պարելիս գնում են դեպի ձախ։ Այսինքն դա խորհրդանշում է, որ «գործը թարս է գնացել»։ Պարն ունի 3 տարբերակ, յուրաքանչյուր տարբերակը իր յուրահատկությամբ։
Սասունի շրջանի պար է։ Բաղկացած է մեկ մասից։

## Արտաքին հղումներ
* Մայրոքե պարը ամենամսյա «Մեր պարերը և մենք» միջոցառման ժամանակ
Մըշու խըռ

**Մըշու խըռ**, հայկական պարատեսակ է։ Այս պարաձևի երաժշտությունները նման են Քոչարու մեղեդիներին։ Սրա շարժումների թիվը ինչպես և Քոչարունը նույնպես ութն է։ Այս պարի սխեման կարելի է վերագրել 2 գնալ 2 դառնալ պարատեսակին։ Սակայն ի տարբերություն Քոչարի պարատեսակի Մըշու խըռ պարատեսակը ունի իր սխեմայի ուրույն հիմքը, որը պահպանվում է նաև նրա արագ մասի ժամանակ և հիմնաված է այլ տեսակի թռիչքների վրա։

## Ստուգաբանություն
Ըստ որոշ մեկնաբանությունների՝ «խըռ» նշանակում է «կարմիր նշաններով մոխրագույն ձի», այսինքն՝ պարն այլ կերպ կարող է կոչվել «Մշո (Մուշ քաղաքի) ձի»։ Ըստ Հրաչյա Աճառյանի՝ «խըռ» նշանակում է․

# վեճ, պայքար, 
# բաց, ազատ տարածություն, դաշտ, հարթավայր։

Մեկ այլ մեկնաբանությամբ խըռ բառը ունի երկակի նշանակություն.
* սմբակների դոփյուն,
* թռչկոտում։
Երբեմն մեկնաբանվում է նաև ուղղակի Մշո թռիչքներ։

## Խորհուրդը
«Քոչարի» և «Մըշու խըռ» պարատեսակի ընդհանրությունը նաև նրանց բովանդակության մեջ է. երկու պարատեսակն էլ պատկերում են կենդանիների։ Ենթադրվում է, որ «Քոչարին» այծերի և խոյերի, իսկ «Մըշու խըռը»՝ ձիերի թռիչքների պատկերումն է։ Այս պարատեսակում ըստ երևույթին ներկայացնում է ձիու վարքը, և ապա պարը արագանալուց նրա արշավումը։ Մըշու խըռի ժամանակ պարողները կանգնում են ուս-ուսի, մի շարքով, ձեռք-ձեռքի բռնած, ներքև պարզած և ներքևում խաչված և մատները միահյուսված։

## Ծանոթագրություններ

## Արտաքին հղումներ
* Մշու խըռ պարը «Կարին» ազգագրական երգի-պարի խմբի կատարմամբ
* Ուսուցողական հոլովակ
* Ուս ուսի. Մշո խըռ
Քերծի

**Քերծի**, հայկական ռազմական պար։

## Անվան ստուգաբանություն
Պարի անվանումն առաջացել է գյուղի անունից։

## Խորհուրդ
Կան ենթադրություններ, թե պարը որսորդական է։ Սա մեկ անգամ ևս ապացուցում է պարի ռազմական բնույթ ունենալը։ Քերծիի որսորդական պար լինելու օգտին են խոսում Վասպուրականի Ոզմ գավառից գաղթած և Արտաշատի շրջանում հաստատված բնակիչների մեկնաբանությունները։ Նրանցից գրառված պարատեսակում պարաքայլի առաջ տանող քայլերը կատարվում են կիսակքանիստ, որը համեմատվում էր որսի գնացողի գաղտագողի շարժումների հետ։

## Պարային քայլերը
Երաժշտական չափը հավասար է 3/4: Այն պարվում է դհոլի և զուռնայի նվագակցությամբ։ Պարողները շարվում են մեկ գծով։ Երբեմն կարող են պարել երկու գծով, իրար դիմաց կանգնած շարքերով։ Գծով առաջ շարժվող պարաքայլերը մեկնաբանվում են որպես հակառակորդի վրա հարձակման արտացոլում։ Դրանց հետևող տեղում շարժումներից հետո շարքը վերադառնում է իր ելման դիրքին։ Վերադառնալու ընթացքում մասնակիցները վերադասավորվում են իրար թիկունքի կանգնած դիրքով, այսինքն՝ 90˚ դարձումներով։ Երկու շարքով պարելու ժամանակ առաջ գնացող և վերադարձող պարաքայլերի տարբեր համադրումները թերևս մեկնաբանվում են որպես մի կողմի հարձակման, մյուսի ինքնապաշտպանության և ապա հակահարձակման անցնելու արտացոլում։ Ձեռքերը բռնում են ափ ափի, խաչված մատներով, թևկախ վիճակում։ Պատահում է նաև, որ պարում են ձեռքերը ճկույթներով բռնած։

## Ծանոթագրություններ

## Արտաքին հղումներ
* Ուսուցողական հոլովակ
* Քերծի պարը «Կարին» համույթի կատարմամբ
* Ուս ուսի. Քերծի
Յովանա Յանկովիչ

**Յովաննա Յանկովիչ** (Սերբերեն։ *Јована Јанковић*, ), սերբ հեռուստահաղորդավարուհի։

Ծնվել է Բելգրադում (Սերբիայի Սոցիալիստական հանրապետությունում, Հարավսլավիայում)։ 2008 թվականին ամուսնու՝ երգիչ Ժելյկո Յոքսիմովիչի հետ վարել է Եվրատեսիլ 2008 երգի մրցույթը։

## Ծանոթագրություններ

Կատեգորիա:Սերբ հեռուստահաղորդավարներ
Կատեգորիա:Սերբ դերասանուհիներ
Կատեգորիա:Սերբ լրագրողներ
Էրիկ Սոլբաքեն

**Էրիկ Սոլբաքեն** (**Erik Solbakken**, ), նորվեգացի հեռուստամեկնաբան, 2010 թվականին Նադյա Հասնաույիի և Հադի Էն'ջայի հետ վարել է Նորվեգիայի մայրաքաղաք Օսլոյում կայացած Եվրատեսիլ 2010 երգի մրցույթը։

## Ծանոթագրություններ

Կատեգորիա:Նորվեգացի հաղորդավարներ
Կատեգորիա:Նորվեգացի լրագրողներ
Նադյա Հասնաու

**Նադյա Հասնաու** (, ), նորվեգացի հեռուստամեկնաբան, ծնունդով մարոկացի։ 2010 թվականին Էրիկ Սոլբաքենի և Նըջի Հադիի հետ վարել է Նորվեգիայի մայրաքաղաք Օսլոյում կայացած Եվրատեսիլ 2010 երգի մրցույթը։

Հասնաուն ծնվել է Մարոկկոյում․ մայրը՝ նորվեգուհի է, հայրը՝ մարոկացի։ Մորական կողմի պապը Տնտեսագիտության բնագավառում Նոբելյան մրցանակակիր Ռագնար Ֆրիշն է։ Երբ 4 տարեկան էր, ծնողներն ամուսնալուծվեցին, և նա մոր հետ տեղափոխվեց Նորվեգիա։ Օսլոյում հաճախում էր կաթոլիկ ֆրանսիական խիստ մանկապարտեզ, այնուհետև ֆրանսիական դպրոց մինչև 4-րդ դասարանը։ 18 տարեկանում դարձավ Նորվեգիայի քաղաքացի։ 1991 թվականին ամուսնացավ դերասան Քիմ Հոգենի հետ։

1980-ականներին պարուհի էր։ 1993-2004 թվականներին աշխատում էր TV2 հեռուստատեսությունում՝ հյուրընկալելով God morgen, Norge and Jakten på det gode liv հաղորդումները։ 2003 թվականին *Հասնաու* հեռուստաշոուի հաղորդավարուհին էր։ 2004 թվականին միացավ Նորվեգիայի հեռարձակողների միությանը՝ վարելով Kvitt eller dobbelt շոուն, ինչպես նաև այլ շոուներ՝ կապված Եվրատեսիլ երգի մրցույթի հետ։ Խոսում է անգլերեն, ֆրանսերեն, իտալերեն և նորվեգերեն։

## Եվրատեսիլ
Հասնաուն առաջին անգամ առնչվեց Եվրատեսիլին 1992 թվականին, երբ Նորվեգիայի հեռարձակողների միության ռադիոյին մեկնաբանություններ էր տալիս 1992 թվականի մրցույթի մասին։

2004 թվականին Հասնաուն վարում էր Մանկական Եվրատեսիլ երգի մրցույթը Նորվեգիայի Լիլեհամեր քաղաքում։ Հասնաուն վարել է նաև այնպիսի փառատոններ, ինչպիսին է Երիտասարդական Մելոդի Գրան Պրին։

2005 թվականին Հասնաուն Նորվեգիայի կողմից Յան Թեյգենի հետ շնորհավորեց Եվրատեսիլ երգի մրցույթի 50-ամյակի կապակցությամբ։

Հասնաուն 2010 թվականի մայիսին Էրիկ Սոլբաքենի և Հեդի Նիեի (Haddy Jatou N'jie) հետ վարում էր Եվրատեսիլ երգի մրցույթը Բերում կոմունայում։ Նա ներկայացնում էր նաև Նորվեգիայի քվեն 2011 և 2012 թվականի մրցույթներին.։

## Ծանոթագրություններ

Կատեգորիա:Հեռուստատեսային գործիչներ
Կատեգորիա:Նորվեգացի դերասանուհիներ
Կատեգորիա:Նորվեգացի լրագրողներ
Կատեգորիա:Նորվեգացի հաղորդավարներ
Կատեգորիա:Նորվեգացի պարողներ
3+2 (խումբ)

**3+2** (, ), բելառուսական փոփ խումբ, որը մասնակցել է Եվրատեսիլ 2010 երգի մրցույթին և գրավել 24-րդ հորիզոնականը՝ կատարելով Մաքս Ֆրիդմանի և Մալկա Չապլինի գրած «Թիթեռներ» («Butterflies») երգը (ռեզերվում՝ *Aleks*)։ Երաժշտախումբը հանդես է եկել Եվրատեսիլ մրցույթի առաջին կիսաեզրափակիչ փուլում, որը կայացել է 2010 թվականի մայիսի 25-ին Նորվեգիայի մայրաքաղաք Օսլոյում։

## Խմբի անդամներ
* Եղիազար Ֆարաշյան
* Յուլյա Շիշկո
* Արտյեմ Միխալենկո
* Ալենա Կարպովիչ
* Նինել Կարպովիչ
* Միխայել Միխալենկո

## Ծանոթագրություններ

## Արտաքին հղումներ
* «Три плюс два» записали Far away в новой аранжировке
* Группа «3+2» презентует клип на песню Far away в ближайшее время
* Стилисты изменят образы участников группы «Три плюс два»
* Клип для группы «3+2» будет выдержан в стилистике «Аватара»

Կատեգորիա:Բելառուս երաժիշտներ
Նիամ Քավանա

**Նիամ Քավանա** ( , /ˈniːv ˈkævənɔː/, ), իռլանդացի երգչուհի, 1993 թվականին «In Your Eyes» երգով հաղթել է Եվրատեսիլ 1993 երգի մրցույթում։

2010 թվականին «It's for You» երգով երկրորդ անգամ ներկայացրեց Իռլանդիան Եվրատեսիլ 2010 երգի մրցույթում, սակայն այս անգամ նրան բաժին հասավ 23-րդ հորիզոնականը։Արտաքին հղումներ* Պաշտոնական կայք 
* 
* ''The Late Late Show Eurovision Special'' – 5 March 2010

## Ծանոթագրություններ

Կատեգորիա:Իռլանդացի երաժիշտներ
Կատեգորիա:Իռլանդացի երգիչներ
Լերիկա

**Լերիկա** (, ), մոլդովացի երգչուհի։ 2011 թվականին «No, No» երգով ներկայացրել է Մոլդովան Հայաստանում կայացած Մանկական Եվրատեսիլ 2011 երգի մրցույթում և գրավել 6-րդ հորիզոնականը։

2012 թվականին նա կրկին կմասնակցի Մանկական Եվրատեսիլ երգի մրցույթին, այս անգամ ներկայացնելով Ռուսաստանը Մանկական Եվրատեսիլ 2012 երգի մրցույթում՝ «Սենսացիա» երգով։

Կատեգորիա:Մոլդովացի երգիչներ
Կատեգորիա:Մանկական Եվրատեսիլի մասնակիցներ
Կատեգորիա:1999 ծնունդներ
Կատեգորիա:Ապրիլի 7 ծնունդներ
Կատեգորիա:21-րդ դարի երգչուհիներ
Կատեգորիա:Ռուսաստանի փոփ-վոկալիստներ
Խաբեբայություն (ֆիլմ)

**Խաբեբայություն**, բնօրինակ անվանումը՝ **Թափահարել շանը** (), Բարրի Լևինսոնի 1997 թվականի երգիծական կատակերգությունն է, ըստ Լարրի Բեյնհարթի Ամերիկյան հերոս «Թափահարել շանը» վեպի։

## Սյուժե

Առջևում ԱՄՆ նախագահական ընտրություններն են, իսկ գործող նախագահը մեղադրվում է սեռական ոտնձգությունների մեջ։ Հասարակության կարծիքի հարցումը ցույց է տալիս, որ նախագահի ժողովրդականությունը կտրուկ ընկնում է։ Նախագահի թիմը պետք է անհապաղ գործի, որ հասարակության ուշադրությունը շեղի Սպիտակ տան ամուսնական դավաճանությունից։ Հարկավոր է շահել մի քանի օր և նախագահի խորհրդականը՝ Կոնրադ Բրիմը (Ռոբերտ Դե Նիրո) որոշում է դիմել արհեստավարժ ռեժիսոր Սթենլի Մոթսի (Դասթին Հոֆման) օգնությանը։

Արագ հնարվում է ինչ-որ ալբանական ահաբեկչական խմբի (իրականում գոյություն չունեցող) սպառնալիք, սրանով հիմնավորվում է ԱՄՆ պատերազմի մեջ ներքաշվելը։ Մոթսին բացատրում են, թե ի՞նչ պետք է պատկերացնի և զգա ԱՄՆ հասարակ քաղաքացին այս դեպքերի առիթով, և սկսում է աշխատանքը՝ նկարահանվում են զինվորական հայրենասիրական տեսահոլովակներ, կեղծ հարցազրույցներ և մտածացին պատերազմի զինվորների մասին երգեր։ Հայտարարում են, որ ալբանական կառավարության ահաբեկչական սպառնալիքը կանխելու համար ԱՄՆ նախագահը խմբավորել է նավատորմը, և ամերիկյան դեսանտը մտել է Ալբանիա, և իբր զինվորներից մեկը գերվել է։

Ի վերջո խաբեությունը բարեհաջող ավարտվում է։ Կեղծ պատերազմը ավարտվում է, նրա «հերոսը» պատվով հանձնվում է հողին։ Բայց ռեժիսոր Մոթսը չի ուզում ստվերում մնալ, նրան փող հարկավոր չէ, նա ձգտում է փառքի։ Բրինը ստիպված հրամայում է նրան վերացնել։ Հայտարարվում է, որ Մոթսը մահացել է ինֆարկտից։

## Դերերում

## Մրցանակներ
* 1997, ԱՄՆ կինոքննադատների ազգային խորհրդի կինամրցանակ՝ երկրորդ պլանի լավագույն դերասանուհու համար (Էն Հեչ)։
* 1998, Բեռլինի կինոփառատոնի «Արծաթե արջ» մրցանակ (ժյուրիի հատուկ մրցանակ) (Բարրի Լևինսոն)։

## Հետաքրքիր փաստեր
* *«Թափահարել շանը»* () դարձվածք է՝ հատուկ շեղել ուշադրությունը կարևոր խնդրից պակաս կարևորին։
* Վինիֆրեդ Էյմսի դերը նախապես գրվել էր տղամարդու համար։.
* Թաղման տեսարանում զինվորական նվագաղմբում նկարահանվել են RCC Marching Tigers խմբի անդամները։.

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Բարրի Լևինսոնի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Ռեյչել Թրեսթ

**Ռեյչել Թրեսթ** (հոլանդերեն` Rachel Traets, ), հոլանդացի երգչուհի։ 2011 թվականի հոկտեմբերին Ռեյչելը մասնակցելով Նիդերլանդների Մանկական Եվրատեսիլի ազգային ընտրությանը հաղթել է ստացել իրավունք ներկայացնելու Նիդեռլանդները Մանկական Եվրատեսիլ 2011 երգի մրցույթում, իր "Teenager" երգով։ Մրցույթում Ռեյչելը զբաղեցրել է 2-րդ հորիզոնականը 103 միավորով։

## Ծանոթագրություններ

Կատեգորիա:Հոլանդացի երգչուհիներ
Կատեգորիա:Մանկական Եվրատեսիլի մասնակիցներ
Լիդիա Զաբլոցկայա

**Լիդիա Զաբլոցկայա** (, ), բելառուս երգչուհի է, ով 2011 թվականին Բելառուսը ներկայացրեց Մանկական Եվրատեսիլ 2011 երգի մրցույթին` Երևանում «Ангелы добра» երգով և գրավեց 3-րդ հորիզոնականը կիսելով այն Ռուսաստանի ներկայացուցիչ Եկատերինա Ռյաբովայի հետ։

## Ծանոթագրություններ

Կատեգորիա:Բելառուս երգիչներ
Կատեգորիա:Մանկական Եվրատեսիլի մասնակիցներ
Ռալֆ Մաքենբախ

**Ռալֆ Մաքենբախ** (, ), հոլանդացի երգիչ, որը 2009 թվականին իր երկիրը ներկայացրել է Մանկական Եվրատեսիլ 2009 երգի մրցույթում «Click Clack» երգով և գրավել 1-ին հորիզոնականը։

## Ծանոթագրություններ

## Արտաքին հղումներ
* www.junioreurovision.tv կայքում

Կատեգորիա:1995 ծնունդներ
Կատեգորիա:Հոլանդացի դերասաններ
Կատեգորիա:Հոլանդացի երաժիշտներ
Կատեգորիա:Հոլանդացի երգիչներ
Կատեգորիա:Հոկտեմբերի 4 ծնունդներ
Կատեգորիա:Մանկական Եվրատեսիլ երգի մրցույթի հաղթողներ
Գոհար Գասպարյան (հաղորդավարուհի)

**Գոհար Գասպարի Գասպարյան** (), Հանրային Հանրային և Նոր ալիք հեռուստաընկերությաններ հաղորդավար։

## Կենսագրություն
Ծնվել 1985 թ. հոկտեմբերի 19-ին Երևանում։ 2002 թ. ավարտել է Խաչիկ Դաշտենցի անվան թիվ 114 դպրոցը։ Նույն թվականին ընդունվել է Վալերի Բրյուսովի անվան լեզվաբանական համալսարանի լեզվահասարակագիտական ֆակուլտետ՝ անգլերեն լեզու և միջազգային լրագրություն մասնագիտությամբ։ 2003 թվականից մինչ այսօր աշխատում է Հայաստանի հանրային հեռուստաընկերությունում։ Նաև մինչև 2008 թվականը աշխատել է Նոր ալիք հեռուստաալիքում և «Սիգմա ԹիՎի» ընկերությունում որպես հաղորդավար և միջազգային նախագծերի մեկնաբան։

2014 թվականին Գոհարն իրականացրեց իր մանկության երազանքը և հիմադրեց հայկական առաջին քաղցր բամբակի բրենդը՝ «Happyk»։ 2016 թ.-ին ամուսնացել է հայտնի նկարիչ, իրավաբան Նարեկ «Վան» Աշուղաթոյանի հետ։

* 1996 թ-ից սկսել է վարել «3-րդ ալիք» հեռուստաընկերության մանկապատանեկան հաղորդաշարերը` «Շնորհալի երեխաներ», «Իմ մանկության հեքիաթը» և այլն։
* 1997-1999 մասնակցել է Հայաստանի Պետական Ճարտարագիտական համալսարանի կանանց բասկետբոլի կրտսեր հավաքականի մարզումներին։
* 2003 թվականին ընդունվել է Հանրային Հեռուստաընկերության Ազգային երաժշտական ալիք։
* 2004-2008 թվականներին աշխատել է Նոր ալիք հեռուստաալիքում։
* 2006-2010 թվականներին աշխատել է Սիգմա TV ընկերությունում։

## Հատուկ հարցազրույցներ
«Ոսկե ծիրան» փառատոնի շրջանակներում Գոհար Գասպարյանը վարել է հարցազրույցներ մի շարք աշխարհահռչակ կինոգործիչների հետ, որոնց թվում՝ վրացի կինոռեժիսոր Օթար Իոսելիանին, ֆրանսիացի աշխարհահռչակ դերասանուհի Ֆաննի Արդանին, Հարավ Կորեացի կինոռեժիսոր Կիմ Կի Դուկը, դերասանուհի Աննա Մագլալիսը, իսրայելցի ռեժիսոր Ամոս Գիտային, չինացի կինոռեժիսոր Ցզյա Չժանկեին։ Գոհար Գասպարյանը հարցազրույցներ է ունեցել նաև ֆրանսիացի հայտնի դերասան Ալեն Դելոնի և աշխարհահռչակ տենոր Պլասիդո Դոմինգոյի հետ։

## Հաղորդումներ

## Հատուկ նախագծեր

## Եվրատեսիլ

## Ծանոթագրություններ

Կատեգորիա:Հայ հաղորդավարներ
Կատեգորիա:Հայաստանը Եվրատեսիլ երգի մրցույթում
Կատեգորիա:ԵՊԼՀ շրջանավարտներ
Էնրիկո Մասիաս

**Էնրիկո Մասիաս** (, իսկական անունը՝ *Gaston Ghrenassia*, ), ֆրանսիացի երգիչ, ծագումով հրեա։ Ֆրանսերեն (բայց նաև տարբեր այլ լեզուներով, ներառյալ հայերեն) երգերի ճանաչված կատարող։

### Ալբոմներ
*1983: *Deux ailes et trois plumes*
*1984: *Générosité*
*1987: *Enrico*
*1989: *Le vent du sud*
*1991: *Enrico*
*1992: *Mon chanteur préferé*
*1993: *Suzy*
*1994: *La France de mon enfance*
*1995: *Et Johnny Chante L'amour*
*1999: *Aie Aie Aie Je T'Aime*
*1999: *Hommage à Cheikh Raymond*
*2003: *Oranges amères* 
*2005: *Chanter*
*2006: *La Vie populaire*
*2011: *[[Voyage d'une mélodie]]*

;Զանազան
*1989: *Olympia 89
*1990: *Disque d'Or*
*1992: *Le plus grand bonheur du monde
*1996: *La Fête à l'Olympia
*2003: *Les Indispensables de Enrico Macias*
*2003: *Concerts Musicorama*
*2006: *Olympia 2003*
*2006: *Les Concerts Exclusifs Europe*
*2008: *Platinum Collection''

### Երգեր
(Macias singles in alphabetical order)

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Արվեստների և գրականության շքանշանի կոմանդորներ
Կատեգորիա:Կեղծանուններ
Կատեգորիա:Հրեա երգիչներ
Կատեգորիա:Պատվո լեգեոնի շքանշանի ասպետներ
Կատեգորիա:Պատվո լեգեոնի շքանշանի սպաներ
Կատեգորիա:Ֆրանսիայի հրեաներ
Կատեգորիա:Ֆրանսիացի դերասաններ
Կատեգորիա:Ֆրանսիացի երգիչներ
Կատեգորիա:Ֆրանսիացի տղամարդ երգիչներ
Կատեգորիա:Ֆրանսիացի կոմպոզիտորներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգահաններ